**ПРОТОКОЛ**

**№ 26 /05.11.2023 г.**

Днес, **05.11.2023 г., в 13:30 в гр. Белослав,** се проведе заседание на ОИК - Белослав. От общо 11 члена присъстват:

Председател: Йоанна Валентинова Йовева

Зам.-Председател: Теодора Стоянова Петрова

Зам.-Председател: Севинч Неджибова Исмаилова

Зам.-Председател: Дани Киров Данев

Зам.-Председател: Росица Димитрова Николова

Секретар: Галя Кирилова Великова

Членове: Надя Савова Димитрова

Малтина Пламенова Костадинова

Христина Иванова Янакиева

Дияна Колева Георгиева

Пламен Петров Витанов

Председателят на комисията откри заседанието, а секретарят Галя Великова установи, че присъстват всички 11 члена на ОИК Белослав и наличие на кворум. Заседанието е редовно.

Председателят подложи на гласуване дневния ред и същият бе приет единодушно **с 11 гласа „ЗА":**

1. Определяне на член на ОИК, който да подписва решенията, протоколите, удостоверенията и текущата кореспонденция вместо председателя на комисията, за времето на неговото отсъствие за периода 06.11-07.11.2023г.
2. Определяне членове на ОИК - Белослав за предаване по опис с протокол на ТЗ на ГД „ГРАО“, пликовете с избирателните списъци с книжата в тях от произведените избори на втори тур за кмет на кметство Езерово, община Белослав, за извършване на проверка за гласуване в нарушение на правилата на Изборния кодекс
3. Определяне на членове на ОИК за предаване на протоколите и други изборни книжа на Централна избирателна комисия за резултатите от II тур на изборите за кмет на кметство Езерово, община Белослав, както и предаване на устройствата за видеонаблюдение и видеозаснемане на „Информационно обслужване“ АД

**По точка 1** **от дневния ред:**

Председателят докладва проект на решение. Дадена бе дума за разисквания и предложения. Проектът за решение се подложи на гласуване и **единодушно с 11 гласа „ЗА“,** ОИК – Белослав взе следното

**РЕШЕНИЕ  
№ 81  
Белослав, 05.11.2023 г.**

**ОТНОСНО:** Определяне на член на ОИК, който да подписва решенията, протоколите, удостоверенията и текущата кореспонденция вместо председателя на комисията, за времето на неговото отсъствие за периода 06.11-07.11.2023г.

Съгласно чл. 85, ал. 9 и т. 13 от Решение № 2161-МИ от 31.08.2023 г. на ЦИК следва когато председателят, съответно секретарят, отсъстват, решенията, протоколите, удостоверенията и текущата кореспонденция се подписват от секретаря, съответно от председателя, и от заместник-председателя.

На основание чл. 85, ал. 2 от Изборния кодекс, председателят на комисията определя заместник-председател, за ръководене на заседания, в случай на отсъствие. Председателят на ОИК – Белослав определи Росица Димитрова Николова за свой заместник.

Предвид изложеното и на основание  с чл. 87, ал. 1, т. 1 и чл. 85, ал. 9 от Изборния кодекс и т. 13 от Решение № 2161-МИ от 31.08.2023 г. на ЦИК, Общинската избирателна комисия - Белослав

**Р Е Ш И:**

**ОПРЕДЕЛЯ**Росица Димитрова Николова **– заместник – председател на ОИК – Белослав** да подписва решенията, протоколите, удостоверенията и текущата кореспонденция вместо председателят на комисията, при провеждане на заседания на комисията и осъществяване на правомощията и изпълнение на задълженията.

**РАЗПОРЕЖДА** на основание чл.60, ал.1 от АПК предварително изпълнение на решението, с оглед своевременно осъществяване правомощията на ОИК – Белослав.

Решението може да се обжалва пред Централна избирателна комисия в срок до 3 дни от обявяването му, на основание чл.88, ал.1 от ИК.

**По точка 2** **от дневния ред:**

Председателят докладва проект на решение. Дадена бе дума за разисквания и предложения. Проектът за решение се подложи на гласуване и **единодушно с 11 гласа „ЗА“,** ОИК – Белослав взе следното

**РЕШЕНИЕ  
№ 82  
Белослав, 05.11.2023 г.**

**ОТНОСНО:** Определяне членове на ОИК - Белослав за предаване по опис с протокол на ТЗ на ГД „ГРАО“, пликовете с избирателните списъци с книжата в тях от произведените избори на втори тур за кмет на кметство Езерово, община Белослав, за извършване на проверка за гласуване в нарушение на правилата на Изборния кодекс

Общинска избирателна комисия - Белослав разгледа Решение №2653-МИ от 12.10.2023 г. на ЦИК. В решението на ЦИК са предвидени действията, които следва да се предприемат от ОИК, във връзка с предаването по опис с протокол на ТЗ на ГД „ГРАО“ пликовете по т. 1 и т.9 с книжата в тях.

       С оглед изложеното, на основание чл.87, ал.1, т.1 от Изборния кодекс, в изпълнение на т.38 от Решение №2653-МИ от 12.10.2023 г. и т.3 от Решение № 2765-МИ/24.10.2023 г. на ЦИК, Общинска избирателна комисия – Белослав

**Р Е Ш И:**

1. **ОПРЕДЕЛЯ следните членове на ОИК – Белослав:**

* Теодора Стоянова Петрова, ЕГН \*\*\*\*\*\*\*\*\*\* – зам. председател на ОИК-Белослав
* Надя Савова Димитрова , ЕГН \*\*\*\*\*\*\*\*\*\* – член на ОИК-Белослав
* Дияна Колева Георгиева , ЕГН \*\*\*\*\*\*\*\*\* – член на ОИК-Белослав

които да предадат по опис с протокол на ТЗ на ГД „ГРАО“ пликовете с избирателните списъци, с книжата в тях за извършване на проверка за гласуване в нарушение на правилата на Изборния кодекс.

1. Упълномощава посочените по т.1 от настоящото решение лица със следните права: да подпишат приемо-предавателен протокол и всякакви други книжа с ТЗ на ГД „ГРАО“, касаещи предаването на пликовете с избирателните списъци с книжата в тях за извършване на проверка за гласуване в нарушение на правилата на Изборния кодекс.
2. Да извършват и други действия, които не са изрично упоменати по-горе, но без тях не биха могли да осъществят правата, дадени в изпълнение на решението на по т.1 и необходими за предаването на избирателните списъци.

Решението може да се обжалва пред Централна избирателна комисия в срок до 3 дни от обявяването му, на основание чл.88, ал.1 от ИК.

**По точка 3** **от дневния ред:**

Председателят взе думата. Секретарят на ОИК – Белослав - Галя Великова е възпрепятствана в периода 06.11.2023г.-08.11.2023г. поради лични/ здравословни причини. С Решение № 81/05.11.2023г. е определена, Росица Николова - Зам. Председател, която да замества Председателя при неговото отсъствие. Двама заместник-председатели в лицето на Севинч Исмаилова и Дани Данев приеха бюлетините за втори тур за изборите за кмет на кметство Езерово от печатница „Демакс“ АД. Председателят Йоанна Йовева, заместник-председателят Севинч Исмаилова и секретарят Галя Великова участваха и в предаването на протоколите в ЦИК от първи тур. С оглед разпоредбите на чл.457 ал.1 ИК - „Председателят или заместник-председателят, секретарят и член на общинската избирателна комисия, предложени от **различни** партии и коалиции, предават на Централната избирателна комисия екземплярите на протоколите на общинската избирателна комисия, екземплярите от протоколите на секционните избирателни комисии, предназначени за Централната избирателна комисия, копия на разписките по чл. 445, ал. 6 и записващите технически устройства от машинното гласуване не по-късно от 48 часа след получаване на последния протокол на секционна избирателна комисия в района. Протоколите на общинските избирателни комисии се предават в Централната избирателна комисия неразпластени.“, следните членове на ОИК-Белослав могат да бъдат определени за лица, които да предадат документите на ЦИК за втори тур:

Йоанна Валентинова Йовева- излъчена от ПП ГЕРБ

Теодора Стоянова Петрова- излъчена от ПП Възраждане;

Надя Савова Димитрова - излъчена от ПП ГЕРБ;

Малтина Пламенова Костадинова- излъчена от ПП ГЕРБ;

Христина Иванова Янакиева – излъчена от К ПП ДБ;

Дияна Колева Георгиева- излъчена от К ПП ДБ;

Пламен Петров Витанов – излъчен от ПП Възраждане.

Председателят изрази готовност да предаде протоколите и другите книжа на ЦИК, което означава, че останалите членове на ОИК, излъчени от ПП ГЕРБ не могат да участват в предаването на документи на ЦИК. Изборът се свежда до следните членове на ОИК Белослав:

Теодора Стоянова Петрова- излъчена от ПП Възраждане;

Христина Иванова Янакиева – излъчена от К ПП ДБ;

Дияна Колева Георгиева- излъчена от К ПП ДБ;

Пламен Петров Витанов – излъчен от ПП Възраждане.

Христина Янакиева: Предлагам аз да бъда упълномощена да предам протоколите и изборните книжа в ЦИК.

Пламен Витанов: Не съм съгласен със становището на председателя на ОИК, че определени колеги от ОИК следва да бъдат отстранени от възможността им да бъдат упълномощени да предадат книжата в ЦИК. Не съм съгласен с това, че след като председателя на ОИК е излъчен от ПП ГЕРБ, други членове излъчени от ПП ГЕРБ не могат да бъдат упълномощени за предаване на изборни книжа в ЦИК. Всеки от членовете на ОИК участва в работата в лично качество, а не като представител на определена политическа партия и следва да се ръководи в действията си само от закона. Поради това следва да се изпълнява стриктно посоченото в чл.457 ал.1 от ИК. В закона са посочени изрично кои длъжностни лица от ОИК следва да предадат изборните книжа. При избора на членове на ОИК, които следва да бъдат упълномощени да предадат изборните книжа в гр. София, следва да се съобразява обективната възможност всеки един от членовете да бъде упълномощен. Никой не може да бъде упълномощаван против волята и възможностите си, да изпълни действия, за които има обективни причини и не може да изпълни. Считам за неправилна постановката на председателя на ОИК, че който е ходил вече до гр. София, не следва да ходи отново. Това е в противоречие с чл. 457 ИК. Това изискване е неоснователно и незаконосъобразно. Предлагам, колеги които имат възможност да изразят желанието си свободно, без да се съобразяват с изискванията за квотен партиен принцип. Упълномощените колеги от ОИК, ще представляват цялата ОИК – Белослав , а не определена политическа партия, поради което аз лично нямам притеснения за незаконосъобразни действия от тяхна страна при предаване на изборните книжа.

Коментар на председателя след изказа г-н Пламен Витанов. Г-н Витанов, всички ние сме предложени от различни партии и следва да се спазва принципа, да са 3 ма представители, представени от различни партии.

Зам. Председателя Теодора Стоянова изрази мнение, че има ученик в 3 клас и предвид неучебния ден – 06.11.2023г. тя е възпрепятствана да предаде изборните книжа и материали в ЦИК в гр. София.

Г-н Пламен Витанов също изрази мнение, че е възпрепятстван да предаде изборните книжа и материали в ЦИК в гр. София, поради следните причини: На 06.11.2023г. трябва да си прибере детето от спортен лагер, а на 07.11.2023г. има насрочено дело.

Други коментари няма. Предвид изложеното до тук председателят на комисията предложи Пламен Витанов да бъде третият представител на ОИК – Белослав, при предаване на изборните книжа в ЦИК. Дадена бе дума отново за разисквания. Проектът за решение се прие, както следва:

**Гласували 11 членове на ОИК – Белослав:**

**т.1 от Решението е приета с 11 /единадесет/ гласа „ЗА“** - Йоанна В. Йовева, Теодора Ст. Петрова, Севинч Н. Исмаилова, Дани К. Данев, Росица Д. Николова, Галя К. Великова, Надя С. Димитрова, Малтина Пл. Костадинова, Христина Ив. Янакиева, Дияна К. Георгиева, Пламен П. Витанов.

**т.2 от Решението е приета с 11 /единадесет/ гласа „ЗА“** - Йоанна В. Йовева, Теодора Ст. Петрова, Севинч Н. Исмаилова, Дани К. Данев, Росица Д. Николова, Галя К. Великова, Надя С. Димитрова, Малтина Пл. Костадинова, Христина Ив. Янакиева, Дияна К. Георгиева, Пламен П. Витанов.

**т.3 от Решението е приета с 10 /десет/ гласа „ЗА“** - Йоанна В. Йовева, Теодора Ст. Петрова, Севинч Н. Исмаилова, Дани К. Данев, Росица Д. Николова, Галя К. Великова, Надя С. Димитрова, Малтина Пл. Костадинова, Христина Ив. Янакиева, Дияна К. Георгиева и **един „ПРОТИВ“** - Пламен П. Витанов .

ОИК – Белослав взе следното

**РЕШЕНИЕ  
№ 83  
Белослав, 05.11.2023 г.**

**ОТНОСНО:** Определяне на членове на ОИК за предаване на протоколите и други изборни книжа на Централна избирателна комисия за резултатите от II тур на изборите за кмет на кметство Езерово, община Белослав, както и предаване на устройствата за видеонаблюдение и видеозаснемане на „Информационно обслужване“ АД

С оглед отчитане на изборните резултати и предаване от ОИК към ЦИК на изборни книжа, разписки и технически носители от произведените избори на втори тур за кмет на кметство Езерово, община Белослав, насрочен на 05 ноември 2023г., както и необходимостта от предаване на устройствата за видеонаблюдение и видеозаснемане от произведените избори за общински съветници и кметове насрочени на 29 октомври 2023г. и произведените избори на втори тур за кмет на кметство Езерово, община Белослав, насрочени на 05 ноември 2023 г., и на основание чл.87, ал.1, т. 1, т.27 и т.32 от Изборния кодекс и т. 9 от Решение № 2601-МИ/05.10.2023г. на ЦИК, ОИК-Белослав, председателят на ОИК-Белослав предлага следните членове, които да предадат протоколите, изборните книжа и устройствата за видеонаблюдение и видеозаснемане, Общинска избирателна комисия - Белослав

**РЕШИ :**

Определя следните членове на ОИК – Белослав, които да предадат в ЦИК всички протоколи, изборни книжа и материали от произведените избори на втори тур за кмет на кметство Езерово, община Белослав, насрочен на 05 ноември 2023 г., както и общо 14 (четиринадесет) броя устройства за видеонаблюдение и видеозаснемане от двата тура, и да подпишат съответните приемо – предавателни протоколи, както следва:

1. Йоанна Валентинова Йовева – Председател на ОИК - Белослав, ЕГН \*\*\*\*\*\*\*\*\*\*;
2. Христина Иванова Янакиева – член на ОИК – Белослав, ЕГН \*\*\*\*\*\*\*\*\*\* ;
3. Пламен Петров Витанов – член на ОИК - Белослав, ЕГН \*\*\*\*\*\*\*\*\*\*

Решението подлежи на обжалване пред Централната избирателна комисия в тридневен срок от обявяването му, на основание чл. 88, ал. 1 от ИК.

**Поради изчерпване на дневния ред заседанието приключи в 17:20 ч. на 05.11.2023 г.**

**ПРЕДСЕДАТЕЛ на ОИК - БЕЛОСЛАВ:…………….**

**/Йоанна Йовева /**

**СЕКРЕТАР: ……………………..**

**/Галя Великова/**

**Присъствен списък:**

1. Председател - Йоанна Валентинова Йовева……………
2. Зам.председател - Теодора Стоянова Петрова......................
3. Зам.председател - Севинч Неджибова Исмаилова…………
4. Зам.председател - Дани Киров Данев……………………...
5. Зам.председател – Росица Димитрова Николова…………...
6. Секретар – Галя Кирилова Великова………………………..

Членове:

1. Надя Савова Димитрова………………….
2. Малтина Пламенова Костадинов………..
3. Христина Иванова Янакиева…………….
4. Дияна Колева Георгиева…………………
5. Пламен Петров Витанов………………….